на риска за водната среда, когато е установена възможност за експозиция на водните организми. Даден микроорганизъм може да създаде рискове чрез потенциала си да се установява посредством размножаване в околната среда, поради което да има продължително или постоянно влияние върху микробните общности или съответните им хищници.
 Оценката взема предвид следната информация:
 а)
 биологичните свойства на микроорганизма;
 б)
 оцеляването на микроорганизма в околната среда;
 в)
 неговата екологична ниша;
 г)
 естественото ниво на популация на даден микроорганизъм, когато той е автохтонен;
 д)
 информацията за съществуването поведението му в различни компоненти на околната среда;
 е)
 когато е подходящо, информация за потенциалната инференция със системите за аналитичен контрол, използвани за контрол на качеството на питейната вода, както е предвидено в Директива 98/83/ЕО на Съвета (13);
 ж)
 когато е подходящо, другите разрешени видове употреба в района на предвидена употреба на продукти за растителна защита, например такива, които съдържат същото активно вещество или от които се получават същите остатъчни вещества.
 2.7.3. Държавите-членки оценяват възможността за експозиция на намиращи се в атмосферата организми на продукта за растителна защита при предвидените условия на употреба; ако тази възможност е реална, те правят оценка на риска за атмосферата. Преносът, на късо или дълго разстояние, на микроорганизма в атмосферата трябва да се вземе предвид.
 2.7.4. Държавите-членки оценяват възможността за експозиция на намиращи в земната среда организми на продукта за растителна защита при предвидените условия на употреба; ако тази възможност е реална, те правят оценка на риска за земната среда. Даден микроорганизъм може да създаде рискове чрез потенциала си да се установява посредством размножаване в околната среда, поради което да има продължително или постоянно влияние върху микробните общности или съответните им хищници.
 Оценката взема предвид следната информация:
 а)
 биологичните свойства на микроорганизма;
 б)
 оцеляването на микроорганизма в околната среда;
 в)
 неговата екологична ниша;
 г)
 естественото ниво на популация на даден микроорганизъм, когато той е автохтонен;
 д)
 информацията за съществуването и поведението му в различни компоненти на околната среда;
 е)
 когато е подходящо, другите разрешени видове употреба в района на предвидена употреба на продукти за растителна защита, например такива, които съдържат същото активно вещество или от които се получават същите остатъчни вещества.
 2.8. Въздействие върху неприцелните организми и експозиция на същите
 Сведенията за екологията на микроорганизма и неговото въздействие върху околната среда трябва да бъдат оценени, както и, ако е възможно, нивата на експозиция и въздействието на неговите значими метаболити/токсини. Необходима е обща оценка на рисковете за околната среда, които продуктът за растителна защита може да причини, като се държи сметка за нормалните нива на експозиция по отношение на микроорганизмите, едновременно в околната среда и в тялото на организмите.
 Държавите-членки оценяват възможността за експозиция на неприцелни организми в предвидените условия на употреба и ако тази възможност е реална, те правят оценка на риска за съответните неприцелни организми.
 Където е приложимо, необходима е и оценка за инфекциозността и патогенността, освен ако може да се докаже, че няма експозиция на неприцелните организми.
 За да се направи оценка на възможността за експозиция, следва да се вземе предвид следната информация:
 а)
 оцеляването на микроорганизма в съответната среда;
